TANTÁRGY ADATLAP
és tantárgykövetelmények
Cím: | Programozás 1
Tárgykód: | PMMINB131, PMRRTNB125H
Heti óraszám: | 1 ea 2 gy
Kreditpont: | 3
Szak(ok)/ típus: | K
Tagozat: | N
Követelmény: | F
Meghirdetés féléve: | Os
Nyelve: | Magyar
Előzetes követelmény(ek): | -
Oktató tanszék(ek): | Rendszer- és Szoftvertechnológia Tanszék
Tárgyfelelős: | Dr Metzingné dr Póder Margit

Célkitűzése:  
A tantárgy keretében a hallgatók megismerik a programozással kapcsolatos alapfogalmakat, a C nyelv, mint eszköz felhasználásával begyakorolják az adattípusok, vezérlési szerkezetek, a szabványos I/O, illetve az állománykezelés technikáját.

Rövid leírás:  
Programozási alapfogalmak. Adattípusok, számábrázolás. Kifejezések, operátorok, precedencia és asszociativitás. A C nyelv felépítése. Szabványos I/O. Vezérlési szerkezetek, szelekciók és ciklusok. Függvények a C-ben, paraméter átadás. Rekurzív algoritmusok. Összetett adattípusok: stringek, tömbök. Pointerek, indirekció. Saját típusok definiálása, struktúrák. Fájl kezelés: text fájlok, bináris fájlok a C-ben.

Oktatási módszer:  
A tantárgy oktatása előadás és laborgyakorlatok formájában történik. Az előadáson ismertetett anyagot már a következő heti gyakorlaton alkalmazni kell a feladatok megoldásánál. A gyakorlatok látogatása kötelező, a gyakorlatvezető számonkérheti az előzőleg az előadásokon ismertetett elméleti anyagot is. A gyakorlaton néhány mintafeladat bemutatása után a hallgatók önállóan oldják meg a kiadott feladatokat. Saját jegyzet használata ajánlott, az itt sajátkezűleg rögzített anyagot a hallgató az első és a második gyakorlati zh-n  használhatja.
A gyakorlatok anyagával, a számonkérésekkel és a követelményrendszerrel kapcsolatos információ a  witch\oktatas\Rendszer és Szoftvertechnológia Tanszék\BSC_Progi1     könyvtárban
aktuálisan elhelyezett anyagok alapján mindenki számára hozzáférhető.

Követelmények a szorgalmi időszakban:
A gyakorlatok látogatása és aktív részvétel az órákon kötelező. Aki a második oktatási hét végéig egyetlen gyakorlati órán sem jelenik meg, azt az előadó másik csoportba sorolhatja át.
Az  5., 10 és a 14. heti gyakorlat nem pótolható. 
Az 5. héten, a 10. héten és a 14. héten a gyakorlatokon kötelező zh írás lesz. Az első zh 20 pontot ér, a második és a harmadik pedig egyenként  25 pontot.
A 14. héten, az előadás idején kötelező elméleti zh megírására kerül sor. A zh 30 pontot ér.
A zh-kon összesen 100 pont szerezhető. A gyakorlatvezető az aktív órai munkát, illetve a házi feladatok rendszeres elkészítését legfeljebb további 10 ponttal jutalmazhatja.

A félévi munka értékelése

A leckekönyv aláírásának feltétele: 
Végleges aláírás megtagadást kap (és így félévközi érdemjegyet sem szerezhet) az, aki a gyakorlatokról négynél többször hiányzott, vagy aki a félév során előírt  négy kötelező zh-n összesen kevesebb, mint 21 pontot ért el.
Megkapja az aláírást az a hallgató, aki legalább elégséges félévközi jegyet szerez a szorgalmi időszakban, vagy a vizsgaidőszak első két hetében. 
	
A félévközi jegy meghatározása:
                                                                               50 – 61  pont esetén   elégséges
62 - 73   pont esetén   közepes
74 - 85   pont esetén   jó
86  ponttól    jeles
Szóbeli javításra nincs lehetőség. 
Aki a fentiek szerint nem kaphat legalább elégséges osztályzatot, de nincs végleges aláírás megtagadása, az  a vizsgaidőszak első két hetében, ismételt vizsga jelleggel egyszer kísérelheti meg a félévközi jegy megszerzését az ETR-ben kijelölt időpontok közül csakis az egyikben. 
A félév teljes anyagából összeállított 30 pontos zh-t 40 % -os teljesítmény felett fogadjuk el, ekkor a zh pontszáma hozzáadódik a félév során megszerzett pontokhoz, s az így kapott összes pontszám határozza meg a félévközi jegyet a fenti ponthatárok szerint.

Követelmények a vizsgaidőszakban:

Aki az aláírást (legalább elégséges érdemjegyet) megszerezte, annak annyi a teendője a vizsgaidőszakban, hogy ellenőrizze, az ETR-ben rögzítésre került-e az elért érdemjegy. 
Ez legkésőbb a vizsgaidőszak első hetének végén megtörténik. 
Aki a félév során legalább 21 pontot szerzett a négy kötelező zh-n, de 50 pontnál  kevesebb az eredménye, az is jelentkezzen az ETR-ben az egyik vizsganapra, készüljön fel a teljes félév anyagából, írja meg a zh-t. Ezen a zh-n semmilyen segédeszközt nem lehet használni.

Pótlási lehetőségek:
Az anyag csak folyamatos félév közbeni munkával sajátítható el. Aki mégis (pl. betegség miatt) elmulasztja a  gyakorlati zh megírását, az a legközelebbi gyakorlaton a saját gyakorlatvezetőjénél bemutatja az igazolást, s ha az elfogadható, akkor a gyakorlatvezető az adott , vagy a rákövetkező gyakorlati órán adhat új feladatsort, ez a feladatsor azonban nem egyezik az előzőleg megírt zh-val tartalmában sem, hanem az addig már kiadott valamennyi feladathoz hasonlót tartalmazhat.
A 14. heti elméleti zh csak abban az esetben pótolható a 15. héten, ha a hiányzást  a hallgató a 15. héten legkésőbb szerda délig  igazolja az előadónál. A 15. heti zh-ra természetesen már az addig feldolgozott teljes elméleti anyagból fel kell készülni.
Aki a megadott határidőig az igazolást nem mutatja be, a félév közben már nem pótolhat.

Konzultációs lehetőségek:
Ha bármelyik gyakorlaton van szabad hely, az oda nem tartozó hallgató is beülhet, de előbb szólnia kell a gyakorlatvezetőnek . További konzultációs lehetőségért a gyakorlatvezetővel kell egyeztetni.

Jegyzet, tankönyv, felhasználható irodalom:
dr Póder Margit: Programozás I.  SEGÉDLET (Elektronikus jegyzet a witch\oktatas\ könyvtárban)
Benkő Tiborné - Poppe András - Benkő László: Objektum-orientált programozás C++ nyelven
Benkő Tiborné - Poppe András - Benkő László : Bevezetés a Borland C++ programozásba
Benkő Tiborné - Benkő László - Tóth Bertalan : Programozzunk C nyelven!

A fentiekben nem szabályozott kérdésekben a Tanulmányi és Vizsgaszabályzat szerint kell eljárni.

Tantárgykurzusok a 2009/2010. tanév 2. félévében:
Kurzus tipus | Oktató | Nap/idő | Hely | Megjegyzés
ea | dr Póder Margit | Csüt. 16:15-17:00 | A 010 | minden héten !
lab 01 | dr Póder Margit | Kedd 11:00-12:30 | A 103 |
lab 02 | Háry András | Kedd 12:45-14:15 | A 109 |
lab 03 | Gyurák Gábor | Kedd 14:30-16:00 | A 109 |
lab 04 | Háry András | Kedd 11:00-12:30 | A 109 |
lab 05 | dr Póder Margit | Kedd 12:45-14:15 | A 103 |
lab 06 | dr Póder Margit | Kedd 14:30-16:00 | A 103 |
lab 07 | Gyurák Gábor | Kedd 16:15-17:45 | A 109 |
lab 08 | dr Póder Margit | szerda 9:15-10:45 | A 103 |
lab 09 | dr Póder Margit | szerda 11:00-12:30 | A 103 |
lab 10 | Háry András | szerda 12:45-14:15 | A 109 |
lab 11 | Gyurák Gábor | Kedd 12:45-14:15 | A 117 |
lab 12 | Gyurák Gábor | szerda 11:00-12:30 | A 118 |

Részletes tantárgyprogram
Hét | Előadás | Gyak. | ZH
1. | Ismerkedés a C++ fejlesztői környezettel. Változók fogalma, egyszerű programok elkészítése. | Követelményrendszer ismertetése, gyakorlati beosztás egyeztetése. | -
2. | Formázott adat bevitel és kivitel. Egyszerű műveletek. Könyvtári függvények. | Ismerkedés a C++ fejlesztői környezettel. Változók fogalma, egyszerű programok elkészítése. | -
3. | Utasítások és blokkok. Szelekciók. | Formázott adat bevitel és kivitel. Egyszerű műveletek. Könyvtári függvények. | -
4. | Egymásba ágyazott szelekciók, többágú szelekció a C-ben. | Utasítások és blokkok. Szelekciók. | -
5. | Ciklusok: elől tesztelő, hátul tesztelő ciklus a C-ben. | Többágú szelekció a C-ben. | 1. gyak zh
6. | Növekményes ciklus a C-ben. | Ciklusok: elől tesztelő, hátul tesztelő ciklus a C-ben. | -
7. | Őszi szünet | - | -
8. | Típusalgoritmusok. | Növekményes ciklus a C-ben. | -
9. | Egy- és kétdimenziós tömbök. | Ciklusok, típusalgoritmusok. | -
10. | Stringek. | Egy- és kétdimenziós tömbök. | 2. gyak zh

11.

Függvények általános jellemzői, 
érték szerinti paraméter átadás.

Stringek.

-

12. | Pointerek fogalma, cím szerinti paraméter átadás. | Érték szerinti paraméter átadás. | -
13 | Kötelező zh | Cím szerinti paraméter átadás. | elméleti zh
14 | Adatállományok kezelése. | Adatállományok kezelése. | 3. gyak zh
15 | Összefoglaló, értékelés, pótlások. | Összefoglaló, értékelés. | gyak. zh pótlás.